stanford-oval/wikipedia huggingface dataset:
Anne Pohtamo
Aerobic

1980-luvulla julkaistiin kolme äänilevyä, joissa Anne Pohtamo antaa jumppaohjeita musiikin säestyksellä. Mukana tuli myös vihkonen, jossa oli kuvia jumppaliikkeistä. Levyjen myynti ylitti kultalevyrajan vuonna 1984. Levyjen oheistuotteina myytiin pieniä jumppavälineitä.
Evankeliointi

Pohtamo on toiminut Suomen Raamattuopiston evankelistana vuodesta 1997. Hän kiersi maata Suomen Raamattuopiston freelancer-puhujana tultuaan uskoon vuonna 1992.
Politiikka

Pohtamo aktivoitui poliittisesti vuoden 2000 presidentinvaaleissa tukemalla keskustan ehdokkaan Esko Ahon valintaa. Pohtamo oli ehdolla vuoden 2007 eduskuntavaaleissa kristillisdemokraattien listalta Helsingin vaalipiirissä, mutta ei tullut valituksi.
Yksityiselämä

Pohtamo asui 1970-luvulla New Yorkissa ja seurusteli unkarilaissyntyisen ravintoloitsijan Jacques de la Fontainen kanssa. Suhde päättyi kuitenkin Fontainen väkivaltaisen käytöksen vuoksi.
Pohtamo palasi Suomeen ja meni naimisiin entisen kihlattunsa Arto Hietasen kanssa. Parikunta on edelleen naimisissa ja heillä on neljä lasta: Jesse Hietanen (1981), Joni Hietanen (1984), Jasmin Hietanen (1987) ja Jimi Hietanen (1994).
Anne Pohtamosta on julkaistu kaksi elämäkertaa. Vuonna 2004 julkaistiin Liisa Kososen kanssa kirjoitettu Kirkkainta kruunua kohti, Anne Pohtamo - kauneuskuningattaresta evankelistaksi ja vuonna 2009 Markku Vuorisen toimittama uskonnollisia pohdintoja sisältävä Minun valintani.
Levyt

Aerojumppaa Annen kanssa, K-tel 1983
Aerojumppaa Annen kanssa 2, K-tel 1984
Muuta

Juice Leskinen teki laulun Anne Pohtamosta. Laulun nimi oli "Anne ja Jacques".
Liisa Kosonen kirjoitti Kirkkainta kruunua kohti -nimisen elämäkertakirjan Anne Pohtamosta.
Aiheesta muualla

Wikisitaateissa on kokoelma sitaatteja aiheesta .
Apu-lehden haastattelu 25. lokakuuta 2004 (Arkistoitu – Internet Archive)
Anne Pohtamo Yle Elävä arkisto.
AirTag

| Apple AirTag |
| --- | --- |

 AirTag-paikannuslaite
Tyyppi:  paikannuslaite
Valmistaja(t):  Apple
Julkaistu:  20. huhtikuuta 2021
Verkkopalvelut:  Find My -verkosto
Mitat:  Halkaisija: 31,9 mm, paksuus 8 mm
Paino:  11 g
Yhteensopivuus:  iOS tai iPadOS 14.5 tai uudempi
Aiheesta muualla
apple.com/airtag
AirTag on Applen kehittämä paikannuslaite, joka tuli markkinoille huhtikuussa 2021. Sen tarkoitus on auttaa käyttäjää löytämään henkilökohtaisia esineitään, kuten avaimia, laukkuja ja muita pieniä elektronisia laitteita. AirTagien paikantamiseen käytetään Applen Find My -palvelua, johon kuului vuoden 2021 arviolta noin miljardi laitetta, jotka tunnistavat ja lähettävät anonyymejä Bluetooth-signaaleja. AirTagit ovat yhteensopivia minkä tahansa iPhone-, iPad- tai iPod Touch -laitteen kanssa, joka tukee iOS- tai iPadOS-käyttöjärjestelmän versiota 14.5 tai uudempaa. Laitteissa, joissa on Apple U1 -järjestelmäpiiri (kuten iPhone 11 tai uudempi, poislukien SE-mallit), on käyttäjien mahdollista löytää AirTagit tarkemmin jopa senttimetrin tarkkuudella käyttäen UWB-radioteknologiaa.
Toiminta

AirTagit eivät käytä paikannukseen GPS-järjestelmää vaan ne paikantavat itsensä hyödyntäen lähistöllä olevien Find My -yhteensopivien laitteiden anonyymejä Bluetooth-signaaleja.
AirTag vaatii Apple ID -tilin ja yhteensopivan laitteen. Se käyttää CR2032-nappiparistoa, jonka mainostetaan kestävän jopa vuoden. Laitteen Bluetooth-kantamaksi on arvioitu noin sata metriä, ja se on IP67-sertifioitu veden- ja pölynkestäväksi: AirTag kestää puoli tuntia veden alla laboratorio-oloissa. Yksi Apple ID-tili voi hallita 16:tta AirTagia.
Käyttö vainoamisessa

Maailmalla on uutisoitu AirTagien käytöstä vainoamiseen. Esimerkiksi verkkomedia Vice kertoi vuonna 2022, että kahdeksan yhdysvaltalaisen poliisiaseman alueella tehtiin jopa 150 AirTageihin liittynyttä vainoamisrikosilmoitusta puolen vuoden aikana. Yle kertoi marraskuussa 2023, että Suomen poliisi tutkii useita AirTageihin liittyviä tapauksia ympäri Suomea.
Apple on yrittänyt estää ja hankaloittaa AirTagien käyttöä muiden seuraamisessa. Esimerkiksi käyttäjän iPhone-puhelin hälyttää, mikäli tuntematon AirTag seuraa häntä liian kauan. Aluksi Android-käyttäjät eivät saaneet vastaavia ilmoituksia, mutta toiminto lisättiin myöhemmin myös Androidiin. Mikäli AirTag ei saa yhteyttä mihinkään Applen laitteeseen 8–24 tuntiin, se alkaa hälyttää automaattisesti.
Käännös suomeksi
Anau

Anau on arkeologinen kohde nykyisessä Turkmenistanissa lähellä Ašgabatia. Sen arkeologiset kerrostumat on ajoitettu neoliittisen kauden ja rautakauden alun välille. Paikan löysi vuonna 1904 yhdysvaltalainen geologi Raphael Pumpelly. Paikka toimi pitkään alueellaan kronologisena lähteenä ajanjaksoista, joita se edustaa ja korvasi Namazga-Tepen isomman kokonsa takia. Anau on oikeastaan toissijainen paikka, mutta sen merkitys on siinä, että siellä tehtiin ensimmäisiä kaivauksia kyseisellä alueella ja toiminut pohjana Pumpellyn keidasteorialle, johon tarttui myöhemmin myös Vere Gordon Childe.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Anau
Angel Dust (Z-Ron albumi)

| Angel Dust Z-Ro |
| --- | --- | --- |

Studioalbumin tiedot
 Äänitetty : 2011–2012
 Julkaistu: 2. lokakuuta 2012
 Tuottaja(t): J. Prince
 Tyylilaji: gangsta rap
 Kesto: 57.51
 Levy-yhtiö: Rap-A-Lot
Z-Ron muut julkaisut
| Meth 2011 | Angel Dust 2012 | The Crown 2014 |
Angel Dust on Z-Ron kuudestoista studioalbumi, joka julkaistiin vuonna 2012.
Kappaleet

Never Been – 4.49
These Days – 3.39
I Just Wanna Say – 3.38
Truth Is – 4.12
Dicc On U – 4.20  (feat. B.G.)
Love It – 4.22  (feat. Lil' Flea)
Phuq With Me – 3.37
Young Nigga – 4.29
Time – 4.20
Heaven – 3.13
Jaccers Wanna Know – 4.09  (feat. Mike D)
Take My Time – 4.23  (feat. Lil' Flip)
When I Get Free – 4.15
Today – 4.25  (feat. K-Rino)
Alfonso VI (Portugali)

| Alfonso VI |
| --- | --- |
 
Portugalin kuningas
Valtakausi:  6. marraskuuta 1656 – 12. syyskuuta 1683
Edeltäjä:  Juhana IV
Seuraaja:  Pietari II

Syntynyt:  21. elokuuta 1643 Lissabon, Portugali
Kuollut:  12. syyskuuta 1683 Sintra, Portugali
Puoliso:  Maria Francisca 
Suku:  Bragança
Isä:  Juhana IV
Äiti:  Luisa de Guzmán
Uskonto:  roomalaiskatolilaisuus
Alfonso VI Voitokas (port. Afonso VI o Vitorioso; 21. elokuuta 1643 Lissabon, Portugali – 12. syyskuuta 1683, Sintra) oli Portugalin kuningas vuosina 1656–1683.
Suku

Alfonso VI:n vanhemmat olivat Juhana IV ja espanjalaissyntyinen Luisa María Francisca de Guzmán y Sandoval (1613–1666), jonka vanhemmat olivat Medina-Sidonian herttua Manuel Pérez de Guzmán y Silva ja Juana Lorenza Gomez de Sandoval y de la Cerdan. Alfonsolla oli viisi sisarusta. Vanhin veli Teodosius tuberkuloosiin 19-vuotiaana vuonna 1653, nuorin veli Pietari II oli Portugalin kuninkaana Alfonson jåälkeen. Sisarista Johanna (Juana) kuoli naimattomana 18-vuotiaana ja Katariina de Bragança avioitui Englannin kuninkaan Kaarle II:n kanssa.
Kuningas

Alfonso seurasi isäänsä Juhana IV:tä valtaistuimelle 13-vuotiaana vuonna 1656, mutta koska Alfonso oli ollut varhaislapsuudestaan alkaen osin halvaantunut ja henkisesti epävakaa, hänen äitinsä Luisa de Guzmán toimi sijaishallitsijana vuoteen 1662 asti. Alfonso oli kärsinyt lapsena ”pahanlaatuisesta kuumeesta”,  mahdollisesti meningoenkefaliitista, joka teki hänestä henkisesti ja fyysisesti vammaisen.
Alfonsoa pidettiin henkisesti sopimattomana hallitsemaan. Älyn puutteen lisäksi hän osoitti villiä ja häiritsevää käytöstä. Vuonna 1662, kun täysi-ikäistynyt kuningas terrorisoi Lissabonia yöllä suosikkiensa kanssa, äiti Luisa ja tämän neuvosto vastasivat karkottamalla jotkin kuninkaan seuralaiset, jotka olivat liittyneet ryöstelyihin. Tästä vihastunut Alfonso otti vallan pääministeri Luís de Vasconcelos e Sousan, Castelo-Melhorin kreivin avulla. Leskikuningatar Luisan hallintovalta päättyi ja hänet lähetettiin luostariin lopuksi elämäänsä.
Alfonson hallituskauden aikana Portugali saavutti sarjan voittoja Espanjaa vastaan, kuten Ameixalin taistelu vuonna 1663, Castelo Rodrigon taistelu vuonna 1664 ja Montes Clarosin taistelu vuonna 1665. Tämä johti vuonna 1668 siihen, että Espanja tunnusti Portugalin itsenäisyyden. Lisäksi Hollanti, Englanti ja Portugali jakoivat siirtomaitaan uudelleen.
Alfonson veli Pietari II syrjäytti hänet ja määräsi hänet maanpakoon Azorien saarille. Pietari toimi sijaishallitsijana vuodesta 1667 alkaen. Alfonsoa pidettiin käytännössä vangittuna ensin Azoreilla ja sittemmin Sintran palatsissa, kunnes hän kuoli 40-vuotiaana.
Avioliitto

Alfonso nai elokuussa 1666 ranskalaisen Savoijin prinsessa Marie Françoise Élisabetin. Tämän vanhemmat olivat Savoijin ja Nemoursin herttua Kaarle Amadeus ja Élisabet de Bourbon-Vendôme, jonka isoisä oli Ranskan kuningas Henrik IV. Portugalissa kuningatar tunnettiin nimellä Maria Francisca Isabel de Sabóia.
Maria Franciscan äidin setä, Vendômen kardinaali Louis de Bourbon mitätöi avioliiton 24. maaliskuuta 1668. Alfonso ei ollut osoittanut mitään seksuaalista mielenkiintoa puolisoaan kohtaan, sillä hän kärsi todennäköisesti lapsuuden sairauden vuoksi impotenssista eli avioliittoa ei oltu pantu täytäntöön eikä siitä täten ollut syntynyt jälkeläisiä. Maria Francisca avioitui alle viikko myöhemmin 28. maaliskuuta 1668 Alfonson nuoremman veljen, sijaishallitsijana toimineen Pietarin kanssa. Maria Francisca ehti olla Portugalin kuningattarena vain kolme kuukautta ennen omaa kuolemaansa.
Alfonso (oik.) 10-vuotiaana paašipojan kanssa, Avelar Rebelon maalaus (n. 1653).
Savoijin prinsessa Maria Francisca.
Käännös suomeksi
Amy Lowell

Amy Lowell Time-lehden kansikuvassa vuonna 1925.
Amy Lawrence Lowell (9. helmikuuta 1874 – 12. toukokuuta 1925) oli yhdysvaltalainen runoilija. Hän syntyi Massachusettsissa tunnettuun sukuun; tähtitieteilijä Percival Lowell ja Harvardin yliopiston presidenttinä toiminut Abbott Lawrence Lowell olivat hänen veljiään.
Lowell oli johtava imagisti. Hän oli lesbo ja kirjoittikin useita lesboeroottisia runoja. Hän kuoli aivoverenvuotoon 51-vuotiaana ja sai vuonna 1926 postuumin Pulitzer-palkinnon.
Aiheesta muualla

Wikimedia Commonsissa on kuvia tai muita tiedostoja aiheesta .
Amy Lowellin teoksia Gutenberg-projektissa (englanniksi)
Lowellin runoja
How Does the New Poetry Differ from the Old?; Amy Lowell Laments the Lack of Authoritative Criticism in America -- Says No One Should Make a Living by Writing New York Times, 26.3.1916
Ali Mathlouthi

| 0 | 1 | 2 |
| --- | --- | --- |

Henkilötiedot
Koko nimi: Ali-Azouz Mathlouthi
Syntymäaika: 22. huhtikuuta 1987 (ikä 37)
Syntymäpaikka: Saint-Denis, Ranska
Pelipaikka: Hyökkääjä
Pituus: 176 senttimetriä
Seura
Seura:  RC Lens
Pelinumero: 14
Junioriseurat
2004–2005 2005–2006:  Besançon Racing Club  Strasbourg
Seurat
| Vuodet | Seura | O (M) |
| 2006–2011 2007–2008 2009 2009–2010 2011– |  Strasbourg →  Châteauroux →  Racing Ferrol →  Arles (laina)  RC Lens | 70 (21) 25 (4)  22 (1) 12 (0) |
 Seurajoukkueuran tilastot kattavat vain kansalliset sarjat, päivitetty 10. joulukuuta 2011.
Ali-Azouz Mathlouthi (arab. علي مثلوثي‎, s. 22. huhtikuuta 1987 Saint-Denis, Ranska) on ranskalais-tunisialainen jalkapalloilija. Hyökkääjänä pelaava Mathlouthi edustaa Ranskan Ligue 2:ssa RC Lensia.
Ura

Mathlouthi pelasi 17-vuotiaana Besançon Racing Clubissa yhden kauden, jonka jälkeen hän siirtyi RC Strasbourgiin vuonna 2005. Seuraavalla kaudella Mathlouthi pääsi jo edustusjoukkueeseen ja pelasi ensimmäisellä kaudellaan Ligue 2:ssa 22 ottelua ja onnistui kerran maalinteossa. Seuraavalla kaudella Strasbourg oli noussut Ranskan pääsarjaan, mutta Mathlouthi pelasi vain kolmessa ottelussa ennen kuin hänet lainattiin Ligue 2:ssa pelaavaan Châteauroux'iin.
Uudessa seurassa Mathlouthi pelasi 25 ottelua ja teki niissä 4 maalia. Kauden päätteeksi hän palasi takaisin Strasbourgiin, joka oli pudonnut takaisin Ligue 2:een kaudeksi 2008-2009. Mathlouthi ehti pelata nyt 4 ottelua, kunnes hänet lainattiin tammikuussa 2009 Espanjaan, Segunda División B:ssä pelaavaan Racing Ferroliin. Kesäkuussa 2009 Mathlouthi palasi takaisin Ranskaan, mutta hänet lainattiin saman tien kesäkuussa 2009 AC Arlesiin. Lainapestin aikana Mathlouthi onnistui kerran maalinteossa pelaamassaan 22 ottelussa.
Palattuaan takaisin Strasbourgiin joukkue oli pudonnut Ranskan kolmanneksi korkeimmalle tasolle Championnat Nationaliin. Kauden aikana Mathlouthi nousi joukkueensa johtavaksi maalintekijäksi 13 osumallaan. Hän sijoittui jaetulle viidennelle sijalle Championnat Nationalin maalitilastossa.
7. kesäkuuta 2011 Mathlouthi siirtyi kahden vuoden sopimuksella Ligue 2:n pudonneen RC Lensin kanssa.
Anneli Pauli

| Anneli Pauli> Henkilötiedot |
| --- | --- |
Syntynyt: 27. maaliskuuta 1955 (ikä 69) Hämeenlinna
Kansalaisuus:  Suomi
Ammatti:  yliopiston rehtori (2014–2016)
Koulutus ja ura
Tutkinnot:  Helsingin yliopisto (MMK 1981, MML 1983, MMT 1994)
Instituutti:  Lappeenrannan teknillinen yliopisto
Anneli Sirkka-Liisa Pauli (s. 27. maaliskuuta 1955 Hämeenlinna) oli Lappeenrannan teknillisen yliopiston rehtori 2014–2016. Pauli on koulutukseltaan maatalous- ja metsätieteiden tohtori. Hänet nimitettiin Teknillisen korkeakoulun vesihuoltoteknisen mikrobiologian dosentiksi vuonna 1995. Aalto-yliopisto myönsi Paulille lokakuussa 2012 tekniikan kunniatohtorin arvon.
Pauli nimitettiin Lappeenrannan teknillisen yliopiston rehtoriksi 1. heinäkuuta 2014 alkaen nelivuotiskaudeksi. Hän kuitenkin jätti tehtävän jo helmikuussa 2016. Siirtyessään Lappeenrantaan Pauli jätti paikkansa Tiedekeskus Heurekan toiminnanjohtajana, missä tehtävässä hän oli toiminut lokakuusta 2013 professori Per-Edvin Perssonin jäätyä eläkkeelle. Vuonna 2019 hän aloitti työelämäprofessorina Helsingin yliopistossa.
Aiemmin Pauli toimi Euroopan komission tutkimuksen ja innovoinnin pääosaston varapääjohtajana Brysselissä. Sitä ennen hän työskenteli Suomen Akatemiassa muun muassa ylijohtajana.
Pauli on Teknillisten tieteiden akatemian jäsen.
Bahawalpurin piirikunta

Bahawalpurin piirikunta (pandžabiksi ja urduksi ‏ضلع بہاولپور‎, Ẓilaʿ Bahāvalpūr, engl. Bahawalpur district) on yksi Pakistanin Punjabin provinssin 36 piirikunnasta. Se rajautuu idästä Bahawalnagarin piirikuntaan, lännestä Rahim Yar Khanin piirikuntaan ja etelästä Intiaan. Pohjoisessa Sutlej-joki erottaa Bahawalpurin Lodhranin ja Veharin piirikunnista. Bahawalpur on jaettu kuuteen tehsiliin: Ahmadpur East, Bahawalpur City, Bahawalpur Saddar, Hasilpur, Khairpur, Tamewali ja Yazman.
Bahawalpurin kuningaskunta perustettiin vuonna 1802, ja sen ensimmäisenä hallitsijana (nawab) toimi Bahawal Khan Abbasi I. Bahawalpur oli pitkään Sikhivaltion vasalli. Vuonna 1947 Bahawalpurin nawab allekirjoitti sopimuksen, jolla Bahawalpur liitettiin Pakistaniin.
Bahawalpurin alueen pääkieli on saraiki. Myös pandžabia, urdua ja englantia ymmärretään yleisesti.
Bahianaratti

| Bahianaratti |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Suku::  Pikkuaratit Brotogeris
Laji::  tirica
Kaksiosainen nimi
 Brotogeris tirica  (J. F. Gmelin), 1788 
Katso myös
   Bahianaratti Wikispeciesissä   Bahianaratti Commonsissa 
Infobox OKNimi-testi OKIUCN-testi OK: 
Bahianaratti (Brotogeris tirica) on Brasilian itärannikolla kotoperäisenä esiintyvä papukaijalaji. Johann Friedrich Gmelin kuvaili sen holotyypin Brasiliasta vuonna 1788.
Backberg

Backberg on seuraavien suomalaisten henkilöiden sukunimi:
Adolf Backberg (1868–1937), rautatieinsinööri
Axel Backberg (1879–1957), autoteknikko, autovarikon esimies ja Suomen postilaitoksen ensimmäinen autonkuljettaja
Harry Backberg (1893–1965), diplomi-insinööri ja kalterijääkäri
Klaus Backberg (1933–2015), kuvataiteilija ja Lapin erakko
Salomo Wuorio, vuoteen 1876 Backberg (1857–1938), koristemaalari, maalausliikkeen johtaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Backa

| Backa |
| --- | --- |

 Backa
 Koordinaatit: 60°15′30″N, 16°00′55″E 
Valtio:   Ruotsi
Lääni:  Taalainmaan lääni
Maakunta:  Taalainmaa
Kunta:  Hedemoran kunta
Pinta-ala:  
 – Maa:  0,37 km²
Väkiluku:  153
Infobox OKVirheellinen NIMI-arvo: 
Backa on taajama Hedemoran kunnassa Taalainmaan läänissä ja Taalainmaan historiallisessa maakunnassa Keski-Ruotsissa. Vuoden 2010 lopussa taajamassa oli 153 asukasta.
Alfonso García Robles

| Alfonso García Robles |
| --- | --- |
 Alfonso García Robles 1981.
Meksikon ulkoasiainministeri
 29. joulukuuta 1975 – 30. marraskuuta 1976  
Edeltäjä:  Emilio Óscar Rabasa
Seuraaja:  Santiago Roel
Henkilötiedot
Syntynyt: 20. maaliskuuta 1911 Zamora, Michoacán, Meksiko
Kuollut: 2. syyskuuta 1991 (80 vuotta) México, Meksiko
Ammatti:  diplomaatti
Puoliso:  Juanita Sislo
Tiedot
Kunnianosoitukset:   Nobelin rauhanpalkinto (1982)
 Nimikirjoitus
Alfonso García Robles (20. maaliskuuta 1911 Zamora, Michoacán, Meksiko – 2. syyskuuta 1991 México, Meksiko) oli meksikolainen poliitikko ja diplomaatti, joka sai Nobelin rauhanpalkinnon vuonna 1982 yhdessä ruotsalaisen Alva Myrdalin kanssa. García Robles toimi urallaan useissa tehtävissä sekä YK:ssa että Meksikon ulkoasiainministeriössä. Hän ajoi uransa aikana voimakkaasti maailmanlaajuista aseidenriisuntaa ja oli erityisesti vaikuttamassa latinalaisesta Amerikasta ydinaseettoman vyöhykkeen muodostaneen Tlatelolcon sopimuksen syntymiseen.
Nuoruus ja uran alku

García Robles syntyi 1911 Zamorassa. Hän halusi nuorena papiksi mutta päätyi lopulta opiskelemaan lakia Meksikon kansalliseen autonomiseen yliopistoon. García Robles jatkoi opintojaan Pariisin yliopistossa, josta valmistui 1936 tohtoriksi. Tämän jälkeen hän opiskeli myös Haagin kansainvälisen oikeuden akatemiassa. Opintojensa jälkeen García Robles työskenteli Meksikon Ruotsin-suurlähetystössä ja palasi 1941 kotimaahansa, jossa siirtyi ulkoasiainministeriön palvelukseen.
García Robles kuului 1945 Meksikon valtuuskuntaan San Franciscon konferenssissa, jossa perustettiin Yhdistyneet kansakunnat. Hän jatkoi tämän jälkeen uraansa YK:n sihteeristössä. García Robles työskenteli YK:ssa 11 vuotta. Johtaessaan YK-operaatiota Lähi-idässä hän tutustui perulaiseen Juanita Sisloon, jonka kanssa meni naimisiin ja sai kaksi lasta.
Aseidenriisunnan puolestapuhuja

Meksikon ulkoasiainministeriöön García Robles palasi 1957, jolloin hänestä tuli ministeriön Euroopan-asioiden johtaja. Hän osallistui myös Meksikon edustajana YK:n merioikeuskonferensseihin. García Robles nimettiin 1962 Meksikon Brasilian-suurlähettilaaksi. Hän oli suurlähettiläänä kahden vuoden ajan ja aloitti 1964 ulkoasiainministeriön alivaltiosihteerinä.
Lokakuussa 1962 tapahtunut Kuuban ohjuskriisi herätti monien latinalaisen Amerikan maiden huolen. Ne pelkäsivät, että ydinaseita saatettaisiin käyttää samalla pallonpuoliskolla. Brasilian, Ecuadorin ja Bolivian presidentit olivat ensimmäisiä, jotka ehdottivat ydinaseettoman vyöhykkeen perustamista. Ajatus vyöhykkeestä alkoi todella edetä vasta, kun García Robles alkoi ajaa ideaa eteenpäin. Hän oli onnistunut vuoteen 1963 mennessä saamaan sille tukea useista latinalaisen Amerikan maista ja YK:n yleiskokouksen hyväksynnän. García Roblesin aloitteesta vuonna 1964 Méxicossa järjestettiin konferenssi, joka asetti latinalaisen Amerikan ydinaseiden kieltoa valmistelevan komission. García Robles johti itse konferenssia ja oli tämän jälkeen merkittävästi vaikuttamassa sopimusluonnoksen suunnitteluun. Méxicossa allekirjoitettiin 1967 Tlatelolcon sopimus, joka määritteli latinalaisen Amerikan ”ikuisesti vapaaksi ydinaseista”. Seuraavana vuonna García Robles oli hahmottelemassa ydinsulkusopimusta.
García Robles toimi 1971–1975 YK:ssa Meksikon pysyvänä edustajana ja jatkoi tehtävässä aseidenriisunnan edustajana. Meksikon ulkoministerinä García Robles oli 1975–1976, ja sen jälkeen hän siirtyi YK:n aseidenriisuntakomissioon Geneveen. Hän oli valmistelemassa vuonna 1978 pidettyä YK:n ensimmäistä aseidenriisunnan erityisistuntoa. García Robles jakoi 1982 työstään aseidenriisunnassa Nobelin rauhanpalkinnon. Palkintopuheessaan García Robles kannusti Norjan Nobel-komiteaa painottamaan erityisesti ansioita aseidenriisunnassa, sillä hän näki kilpavarustelun olevan ihmiskunnan suurin uhka. García Robles tunnusti kuitenkin myös ihmisoikeusaktivistien työn ja toivoi, että jostain löytyisi uusi Maecenas, jonka lahjoituksen avulla Nobel-komitea voisi jakaa kahta rauhanpalkintoa, joista toinen olisi työstä ihmisoikeuksien puolesta.
Nobel-palkinnon jälkeen García Robles ja Alva Myrdal toimivat yhdessä Contador-ryhmän perustamisessa. Sen tarkoituksena oli tuoda rauhaa jatkuvista yhteenotoista kärsiviin Keski-Amerikan maihin. Ryhmän perustamista oli ehdottanut kirjallisuuden nobelisti, kolumbialainen Gabriel García Márquez. Kolumbian, Meksikon, Venezuelan ja Panaman ulkoministerit hyväksyivät 1983 suunnitelmat yhteistyöstä Keski-Amerikassa. García Robles jatkoi myös YK:n aseidenriisuntakomissiossa ja oli jälleen merkittävänä vaikuttajana vuoden 1982 YK:n toisessa aseidenriisunnan erityisistunnossa. Tämän jälkeen hän edisti erityisesti ydinaseiden testikieltoa. García Robles jatkoi työtään komissiossa eläköitymiseensä saakka. Hän kirjoitti uransa aikana 18 kansainvälistä politiikkaa käsittelevää kirjaa.
García Robles kuoli Méxicossa syyskuussa 1991 munuaisten vajaatoimintaan.
Merkitys

García Robles sai Nobelin rauhanpalkinnon vuonna 1982. Nobel-komitea mainitsi perusteluissaan, että García Roblesilla oli merkittävä osuus Latinalaisen Amerikan ydinaseettoman vyöhykkeen perustamisessa ja hän edisti aseistariisunnassa yleensäkin. Komitean johtaja Egil Aarvik sanoi puheessaan, että aseidenriisuntaa voi tehdä sekä mielipiteisiin vaikuttamalla että käytännön ratkaisuja kehittämällä ja García Robles vaikutti kummallakin tasolla. Häntä onkin kutsuttu ”Tlatelolcon sopimuksen isäksi”.